Lúčne a poľné bezstavovce

Na lúkach žije mnoho bezstavovcov. Slimáky sa živia rastlinnou potravou. Často vidíme slimáka pásikavého, slimáka meňavého, slimáka stepného , či slizniaky. Dážďovka zemná žije v pôde a je užitočná , pretože sa podieľa na tvorbe humusu a prevzdušnení pôdy. Pavúky a kosce sa živia drobným hmyzom. Známy je napr. križiak obyčajný, kosec rožkatý či strehúň škvrnitý. Čmeľ zemný je dôležitý hmyz, má význam pri opeľovaní. Svrček poľný sa živí rastlinnou aj živočíšnou potravou. Často vidíme aj kobylku zelenú – živí sa hmyzom. Pásavka zemiaková žije na poliach a je to škodca. K užitočnému druhu hmyzu patrí lienka sedembodková – živí sa voškami.